**CONTRACT DE PRESTĂRI SERVICII**

**Nr. ........din ................**

***Preambul***

În temeiul Legii nr. 98/2016 privind achizițiile publice și Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contractelor de achiziție publice, actualizate cu modificările și completările ulterioare, privind dreptul Autorităţii contractante de a achiziţiona direct produse, servicii sau lucrări, s-a încheiat prezentul contract de servicii între:

**COMUNA TELCIU,** cu sediul în localitatea Telciu, str. Principală nr. 744 B, jud. Bistrița-Năsăud, telefon/fax 0263/369.004, cod fiscal 4512267, cont IBAN nr. RO37 TREZ 24A8 4030 1710 300X deschis la Trezoreria Năsăud, reprezentată prin domnul **Mureșan Sever**, având funcţia de primar, în calitate de **ACHIZITOR**, pe de o parte,

şi

**.....................................** cu domiciliul fiscal în localitatea................., str. ....................... nr. ...., județul ......................., telefon ....................., cod fiscal ...................., cont IBAN nr............................ deschis la Trezoreria ...................., reprezentată prin domnul ................, având funcţia de ..............în calitate de **PRESTATOR**, pe de altă parte.

***2. Definiţii***

În prezentul contract următorii termeni vor fi interpretaţi astfel:

* + - 1. ***contract*** – prezentul contract şi toate anexele sale;
      2. ***achizitor şi prestator*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
      4. ***zi***- zi calendaristică; ***an*** - 365 zile.
      5. **conflict de interese** - înseamnă orice eveniment influenţând capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul executantului.
      6. **despăgubire generală** - suma, neprevăzută expres în prezentul contract, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de proiectare şi execuţie lucrări de către cealaltă parte.
      7. **penalitate contractuală** - despăgubirea stabilită în contractul de prestări servicii ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
      8. **termene limită** - perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare.

***3. Interpretare***

3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**Clauze obligatorii**

***4. Obiectul principal al contractului***

4.1 Prestatorul se obligă să presteze următorele **„Servicii de întocmire a Planului Urbanistic General al comunei Telciu”**, care vor cuprinde:

- studii de fundamentare: studiu istoric, studiu geotehnic, raport de mediu, studiu pedologic, studiu retele edilitare majore

- intocmirea PUG-ului propriu-zis și RLU

- obtinerea tuturor avizelor necesare

- aviz CTAT și sprijin emitere proiect HCL

**5. *Preţul contractului***

5.1 Preţul convenit pentru îndeplinirea contractului, plătibil prestatorului de catre achizitor, este de **………………. lei** fără TVA, după cum urmează:

- 30% din valoarea contractului fără TVA, reprezentând ...................lei, pentru studii de fundamentare: studiu istoric, studiu geotehnic, raport de mediu, studiu pedologic, studiu retele edilitare majore,

- 30% din valoarea contractului fără TVA, reprezentând ...................lei, pentru intocmirea PUG-ului propriu-zis si RLU,

- 30% din valoarea contractului fără TVA, reprezentând ...................lei, pentru obtinerea tuturor avizelor necesare,

- 10% din valoarea contractului fără TVA, reprezentând ...................lei, pentru aviz CTAT și sprijin emitere proiect HCL.

***6. Durata contractului***

6.1 Durata prezentului contract este de **............... luni**, începând cu data la care s-a dat ordinul de începere a serviciilor.

6.2 Prezentul contract încetează să producă efecte după semnarea procesului-verbal de recepție a serviciilor.

***7. Executarea contractului***

7.1 Executarea contractului începe după data emiterii ordinului de începere a serviciilor.

***8. Documentele contractului***

8.1 Documentele contractului sunt:

- oferta fianciară,

- cod unic achiziție directă din catalogul electronic SICAP........

***9. Obligaţiile prestatorului***

9.1 Prestatorul se obligă să presteze serviciile la standardele si performanţele impuse de normativele legale în vigoare. Documentațiile se predau în 3 exemplare tipărite și 3 exemplare în format electronic. In format electronic piesele scrise vor fi sub forma de document iar piesele desenate vor fi vectorizate. Elementele distincte vor fi pe layere separate.

9.2 Prestatorul este pe deplin responsabil pentru execuţia serviciilor în perioada de timp convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.3 Prestatorul își asumă răspunderea privind disponibilitatea proiectanților de a participa la discuții cu achizitorul și/sau persoana autorizată de acesta, ori de câte ori este necesar, pe parcursul derulării contractului și până la data expirării garanției de bună execuție a contractului.

9.4 Prestatorul are obligația de a proiecta toate documentațiile (provizorii sau permanente) necesare îndeplinirii obiectului prezentului contract.

9.5 Prestatorul se obligă să despagubească achizitorul împotriva oricăror:

- reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

- daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea specificaţiilor întocmite de către achizitor.

9.6 În relația dintre părți, Prestatorul va ceda drepturile patrimoniale de autor și alte drepturi de proprietate intelectuală asupra documentelor elaborate în faza de proiectare către achizitor.

9.7 (1) Prin semnarea prezentului contract, prestatorul acordă achizitorului licență permanentă, transferabilă, neexclusivă și scutită de taxă de redevență, pentru a copia, folosi și transmite documentele elaborate de prestator, inclusiv efectuarea și folosirea modificărilor acestora.

(2) Această licență:

- se va aplica pe întreaga durată de viață programată sau efectivă (cea mai lungă din cele două) a părților relevante ale lucrării,

- va da dreptul oricărei persoane care se află în posesia licită a sectoarelor relevante de lucrări să multiplice, să folosească și să transmită documentele executantului în scopul finalizării, operării, întreținerii, modificării, ajustării, reparării și demolării lucrărilor, și,

- în cazul în care documentele prestatorului se găsesc sub forma unor programe de computer sau alt tip de software, va permite folosirea acestora pe orice computer al achizitorului.

9.8 Proiectantul va introduce în documentaţie, toate modificările cerute prin avize înainte de emiterea Hotărârii de aprobare a Consiliului Local a documentatiei PUG, fără a solicita costuri suplimentare.

9.9 În cazul modificării legislaţiei pe durata executării serviciilor, documentația se va adapta noii legislații, fără a solicita costuri suplimentare.

***10. Obligaţiile achizitorului***

10.1 Achizitorul va pune la dispoziția prestatorului orice facilități și/sau informații pe care acesta le consideră necesare în vederea îndeplinirii contractului.

10.2 Achizitorul se obligă să recepţioneze serviciile prestate, sau să respingă recepția, în termen de 10 zile, pe baza unui proces verbal de constatare a terminării serviciilor.

10.3 Achizitorul se obligă să platească preţul către prestator, prin ordin de plată, în termen de cel mult 30 de zile de la data depunerii facturii fiscale la achizitor.

***11. Sancţiuni pentru neîndeplinirea culpabilă a obligaţiilor***

11.1În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalitaţi, o sumă echivalentă cu o cotă procentuală de 0,1% pe zi de întârziere, din preţul contractului.

11.2 În cazul în care achizitorul nu onorează facturile în termen de 14 de zile de la expirarea perioadei convenite, atunci acesta are obligaţia de a plăti, ca penalităţi, 0,1% pe zi de întârziere din plata neefectuată.

11.3 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.4 Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

***12. Garanţia de bună execuţie a contractului***

12.1 Prestatorul se obligă să constituie garanţia de bună execuţie a contractului în cuantum de 10% din valoarea contractului fără TVA, pentru toată perioada de execuție a contractului.

12.2 Garanţia de bună execuţie se constituie în termen de 5 zile lucrătoare de la data semnării contractului de achiziţie publică.

12.3 În cazul în care pe parcursul executării contractului de achiziţie publică se suplimentează valoarea acestuia, prestatorul are obligaţia de a completa garanţia de bună execuţie în corelaţie cu noua valoare a contactului de achiziţie publică.

12.4 Garanţia de bună execuţie se poate constitui astfel:

a) sub forma unei scrisori bancare sau alt instrument de garantare emis în condiţiile legii de o societate bancară sau de o societate de asigurări. Instrumentul de garantare va fi prezentat de prestator în termen de maxim 5 zile lucrătoare de la semnarea contractului.

b) reţineri succesive din facturile introduse la plată, depunerea acestor sume făcându-se de către achizitor într-un cont de disponibil distinct deschis de contractant la unitatea Trezoreriei Statului din cadrul organului fiscal competent în administrarea acestuia, cont care să fie purtător de dobândă în favoarea contractantului şi care se va comunica achizitorului de către prestator în termen de 5 zile de la semnarea contractului. Suma iniţială care se depune de către prestator în contul astfel deschis nu trebuie să fie mai mică de 0,5% din valoarea contractului fără TVA.

12.5 Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie.

12.6 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.7 Achizitorul se obligă să restituie garanţia de bună execuţie conform H.G. 395/2016 art. 42 alin. 4.

***13. Recepţie şi verificări***

13.1 Achizitorul are dreptul de a verifica modul de prestare a serviciilor pentru a stabili conformitatea lor cu obligaţiile asumate de prestator.

13.2 Verificările vor fi efectuate în conformitate cu prevederile din prezentul contract. Achizitorul are obligaţia de a notifica prestatorului, în scris, identitatea reprezentanţilor săi împuterniciţi pentru acest scop.

13.3 Predarea, respectiv primirea documentației se va realiza pe baza unui proces verbal de predare-primire semnat de părțile contractante.

***14. Începere, finalizare, întârzieri, sistare***

14.1 Prestatorul are obligaţia de a începe prestarea serviciilor în cel mai scurt timp posibil de la data emiterii ordinului de începere a serviciilor.

14.2 În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adauga la preţul contractului.

14.3 Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

14.4 La finalizarea serviciilor, Prestatorul are obligaţia de a notifica, în scris, Achizitorul că sunt îndeplinite condiţiile de recepţie pentru serviciile prestate.

14.5 În cazul în care orice motive de întârziere, ce nu se datorează prestatorului, sau alte circumstanţe neobisnuite susceptibile de a surveni, altfel decât prin încalcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.

14.6 Dacă pe parcursul îndeplinirii contractului, prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

14.7 În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

14.8 Dacă pe parcursul îndeplinirii contractului se constată de Achizitor faptul că anumite

elemente ale lucrării sunt inferioare sau nu corespund cerinţelor, se va solicita rezilierea contractului şi angajarea răspunderii contractuale.

***15. Ajustarea preţului contractului***

15.1 Preţul contractului este ferm şi nu se ajustează.

***16. Amendamente***

16.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***17. Cesiunea***

17.1 Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului, sub sancțiunea rezilierii contractului.

17.2 Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

***18. Forţa majoră***

18.1 Forţa majoră este constatată de o autoritate competentă.

18.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 Partea contractantă care invocă forţa majoră are obligaţia de a notifica în scris celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

***19. Soluţionarea litigiilor***

19.1 Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

19.2 Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România.

***20. Limba care guvernează contractul***

20.1 Limba care guvernează contractul este limba română.

***21. Comunicări***

21.1 Orice comunicare între părţi, referitoare la îndeplinirea prezentului contract, trebuie să fie transmisă în scris.

21.2 Orice document scris trebuie înregistrat atât în momentul transmiterii cât şi în momentul primirii.

21.3 Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***22. Legea aplicabilă contractului***

22.1 Contractul va fi interpretat conform legilor din România.

Parţile au înțeles să încheie azi, .................., prezentul contract în două exemplare, câte unul pentru fiecare parte.

**ACHIZITOR, PRESTATOR,**

**COMUNA TELCIU .......................**

Primar, Administrator,

Mureșan Sever